**25. sjednica Školskog odbora V. gimnazije Vladimir Nazor Split, održana dana 24. listopada 2018.**

Sjednica je održana s 6 članova Školskog odbora.

Odluka je donesena jednoglasno.

Na temelju članka 38. stavka 6. Statuta Škole Školski odbor V. gimnazije Vladimir Nazor Split je na svojoj 25. sjednici, održanoj 24. listopada 2018. jednoglasno donio

**O D L U K U**

Uskraćuje se suglasnost Školskog odbora za zapošljavanje upućene zaposlenice uz sljedeće obrazloženje:

V. gimnazija Vladimir Nazor iskazala je u zakonskim rokovima potrebu za nastavnikom fizike za 10 sati tjedno na neodređeno vrijeme.

Temeljem odredbe članka 107. Zakona o odgoju i obrazovanju i članaka 36. i 37. Kolektivnog ugovora za zaposlenike u srednjoškolskim ustanovama i Pravilnika o načinu utvrđivanja lista zaposlenika, Ured državne uprave u Splitsko-dalmatinskoj županiji donio je odluku o prednosti pri zapošljavanju magistre fizike već zaposlenoj na 11 sati.

Kako predloženi kandidat već radi u jednoj školi koja ima već uhodani raspored kao i naša školska ustanova nemoguće je sada uskladiti rasporede.

Nadalje predložena kandidatkinja nas je i telefonski kontaktirala te nas obavijestila da ona ima još nastavnih sati i to u osnovnoj školi te nije u mogućnosti zaposliti se u V. gimnaziji "Vladimir Nazor" na 10 (deset) nastavnih sati tjedno.

Školski odbor daje prethodnu suglasnost Školskog odbora na prijedlog ravnateljice za raspisivanje natječaja za nastavnika fizike za 10 sati na neodređeno vrijeme.